Villa Schreiner

Villa Schreiner (ferdig 1963) er en villa i Oslo, tegnet av Sverre Fehn for økonomen Per Schreiner (1932–2005) og kona Berit.

Huset stod ferdig i Langmyrgrenda 79 på Kringsjå i Oslo. Den var Fehns første enebolig i Norge. Han fikk Treprisen 1973 og Houens fonds diplom 1991 for denne.

Boarealet er 120 m2 over en enkelt etasje.  Den er bygd i furu, murstein og betong. Gulvet inne er laget i kunstbetong (terrasso).  Veggene er ikke bærende, så her kan både vegger og hjørner åpnes.  Oppvarming skjer ved et originalt takmontert ESWA-anlegg.  Den beboes siden 2005 av arkitekt Stein Halvorsen.Katja C. R. Aarflot, I mesterens hus og hage i Aftenposten den 21. oktober 2011.

Huset og hagen ble fredet av Riksantikvaren i 2011.Fredete boliger og anlegg tegnet av Sverre Fehn hos riksantikvaren.no.
Litteratur
Mari Hvattum, Project: Villa Schreiner, architect: Sverre Fehn (Pax, 2014)

Referanser

Eksterne lenker
 Schreiner, billedmontasje av Per Berntsen


Kategori:Byggverk tegnet av Sverre Fehn
Kategori:Byggverk fullført i 1963
Kategori:Fredete byggverk i Oslo
Kategori:Kulturminner i bydel Nordre Aker
Kategori:Eneboliger i Oslo
Kategori:Houens fonds diplom